section_heading: Životopis
paragraph_text: Prve snimke za Radio Zagreb napravio je 1954. godine svirajući harmoniku u kvartetu Radana Bosnara.[http://www.porin.info/zivotne/bosko-petrovic.html. porin.info] - Kratki životopis Boška Petrovića. Svoj prvi blues na vibrafonu odsvirao je u bivšem podrumu radio Zagreba zajedno s pijanistom Mihailom Pubom Schwarzom i Perom Spasovom. Schwarz je imao sve najnovije ploče od 'Modern Jazz Quarteta' i bili su veliki obožavatelji tog jazz sastava, a kasnije je postao i veliki prijatelj s njegovim članovima. Nakon što se opredijelio za instrument vibrafon, 1959. godine u Zagrebu osniva jazz kvartet, 'Zagreb Jazz Quartet', koji je u sastavu Zlatko Kružić na glasoviru, Zdravko Šatrak na kontrabasu, Ivica Gereg na bubnjevima i Boško Pertović na vibrafonu potvrdio svoju Europsku kvalitetu. U svojoj mladosti bavio se radioamaterizmom i zbog toga je upisao elektrotehnički fakultet, koji je apsolvirao, ali nikad nije diplomirao. Uz očev blagoslov otišao je putem glazbe, gdje je postao vrhunski jazz izvođač.